ΓΡΑΠΤΗ ΕΡΩΤΗΣΗ E-3591/01

υποβολή: Ilda Figueiredo (GUE/NGL) προς την Επιτροπή

(8 Ιανουαρίου 2002)

Θέμα: Η επιχείρηση Luis Elvas και ο τομέας κλωστοϋφαντουργίας και ένδυσης στην Πορτογαλία

Η επιχείρηση Luis Elvas (βιοτεχνία ετοίμων ενδυμάτων Montebela) που βρίσκεται στο Belmonte, μια περιοχή στο εσωτερικό της Πορτογαλίας όπου οι θέσεις εργασίας σπανίζουν ακόμη και στη βιομηχανία, αντιμετωπίζει προβλήματα. Η επιχείρηση απασχολεί σήμερα 200 εργαζόμενους, αλλά παλαιότερα απασχολούσε περίπου 300.

Μετά από σημαντική επένδυση την οποία πραγματοποίησε πριν από 5 περίπου χρόνια, η επιχείρηση διανύει περίοδο δυσκολιών που οφείλονται σταψηλά χρέη της που ανέρχονται σε 150 εκατ. εσκούδος λόγω πτώχευσης πελατών της στη Γαλλία και το Ηνωμένο Βασίλειο.

Οι σημερινές συνθήκες του ανταγωνισμού με τρίτες χώρες σε αυτό τον ευαίσθητο τομέα της κλωστοϋφαντουργίας και της ένδυσης επιδεινώνουν την κατάσταση θέτοντας σε κίνδυνο την επιβίωση της επιχείρησης, με τεράστιες συνέπειες για την απασχόληση, κυρίως των γυναικών, και για την ανάπτυξη της περιοχής αυτής στο εσωτερικό της Πορτογαλίας.

Μπορεί η Επιτροπή να αναφέρει:

- Ποιες κοινοτικές ενισχύσεις χορηγήθηκαν στην εν λόγω επιχείρηση·

- Ποιες ενισχύσεις προβλέπονται από την Επιτροπή για τις επιχειρήσεις του τομέα κλωστοϋφαντουργίας και ένδυσης που έχουν θιγεί από τις διμερείς συμφωνίες της Ευρωπαϊκής Ένωσης με τρίτες χώρες·

- Με ποιο τρόπο προτίθεται η Επιτροπή να ενισχύσει τις ΜΜΕ, ιδιαίτερα στους ευαίσθητους κλάδους όπως αυτός της ένδυσης, που πλήττονται από τα χρέη άλλων κρατών της Ευρωπαϊκής Ένωσης·

Συμπληρωματική απάντησητου κ. Barnier εξ ονόματος της Επιτροπής

(8 Μαΐου 2002)

Η Ένωσηποστηρίζει τη δραστηριότητα των επιχειρήσεων μέσω συγχρηματοδότησης στο πλαίσιο των Διαρθρωτικών Ταμείων και του Ταμείου Συνοχής στους τομείς της κατάρτισης, της καινοτομίας και της έρευνας. Πάντως η Επιτροπή καθιστά σαφές ότι η επιλογή των έργων αποτελεί αρμοδιότητα των κρατών μελών. Σύμφωνα με τις πληροφορίες που έχουν ληφθεί από τις αρχές της Πορτογαλίας, η επιχείρηση Luis Elvas, LDA, δεν έχει δεχθεί καμία συγχρηματοδότηση από τα ταμεία αυτά.

Αφετέρου, η Επιτροπήπενθυμίζει ότι στις διαπραγματεύσεις συμφωνιών με τρίτες χώρες στον τομέα της κλωστοϋφαντουργίας επιδιώκει να επιτυγχάνεται ισορροπία μεταξύ των ανοιγμάτων αγοράς των χωρών αυτών και των παραχωρήσεων που προτίθεται να αντιμετωπίσει, προκειμένου κάθε νέο άνοιγμα της αγοράς της Ευρωπαϊκής Ένωσης να συνοδεύεται από ευκαιρίες αγοράς στις τρίτες χώρες. Στις αποφάσεις της όσον αφορά το άνοιγμα του τομέα κλωστοϋφαντουργίας και ένδυσης κατά την περίοδο 1995-2004, όπως απαιτούν οι κανόνες του Παγκόσμιου Οργανισμού Εμπορίου (ΠΟΕ), η Ένωση προχωρεί κατά φάσεις προκειμένου να διευκολυνθεί η μετάβαση προς ανοικτό καθεστώς εισαγωγών. Κατά συνέπεια, η Επιτροπή θεωρεί ότι δεν θα ήταν σκόπιμο να δοθεί μεμονωμένη ενίσχυση σε επιχειρήσεις ή σε συγκεκριμένο τομέα λόγω των συμφωνιών αυτών. Εντούτοις, οι κοινοτικές πιστώσεις για προγράμματα συγχρηματοδοτούμενα από τα Διαρθρωτικά Ταμεία είναι δυνατόν να κινητοποιηθούν προκειμένου να προωθηθεί η ανταγωνιστικότητα περιφερειών και η δημιουργία απασχόλησης. Το σύνολο του πορτογαλικού εδάφους είναι επιλέξιμο για τα Διαρθρωτικά Ταμεία κατά την τρέχουσα περίοδο προγραμματισμού 2000-2006.

Πάντως, καμία χρηματοδοτική στήριξη δεν προβλέπεται σε κοινοτικό επίπεδο για τις επιχειρήσεις που εγγράφουν ακάλυπτα χρέη άλλων χωρών της Ένωσης μόνο και μόνο λόγω του γεγονός αυτού. Αντίθετα, από τη θέση του σε ισχύ, την 1η Μαΐου 2002, ο κανονισμός (ΕΚ) αριθ. 44/2001 του Συμβουλίου, της 22ας Δεκεμβρίου 2000, για τη δικαιοδοσία, την αναγνώριση και την εκτέλεση των αποφάσεων σε αστικές και εμπορικέςποθέσεις(1), μηχανισμός ταχύτερος και σχεδόν αυτοματοποιημένος δίδει σε κάθε κράτος μέλος τη δυνατότητα επιτάχυνσης της είσπραξης χρεών από επιχειρήσεις εγκατεστημένες σε άλλα κράτη μέλη. Ο κανονισμός αυτός απλουστεύει τις διατυπώσεις με στόχο την απλή και ταχεία εκτέλεση αστικών και εμπορικών αποφάσεων κρατών μελών, προκειμένου να διασφαλιστεί η καλή λειτουργία της εσωτερικής αγοράς. Έτσι, απόφαση που εκδίδεται

σε κάποιο κράτος μέλος αναγνωρίζεται αυτοδικαίως, χωρίς να είναι αναγκαία, εκτός από περίπτωση αμφισβήτησης, η προσφυγή σε οποιαδήποτε διαδικασία, ενώ η διαδικασία που έχει σκοπό να καταστεί εκτελεστή σε κάποιο κράτος μέλος απόφαση που έχει εκδοθεί σε άλλο κράτος μέλος απλουστεύεται σημαντικά και καθίσταται αποτελεσματικότερη. Τέλος, η Επιτροπή ήδη ολοκληρώνει την προετοιμασία πρότασης με σκοπό τη δημιουργία ευρωπαϊκού εκτελεστικού τίτλου για χρέη που δεν έχουν αμφισβητηθεί έτσι ώστε για βεβαιωμένα χρέη να καταργηθεί κάθε είδους διαιτησία μεταξύ των κρατών μελών.

(1) ΕΕ L 12 της 16.1.2001.